Stanislav Háber

Stanislav Háber (* 24. august 1966, Brezno) je slovenský prozaik, básnik a publicista.

Životopis 
V roku 1980 – 1984 študoval na Vojenskom gymnáziu SNP v Banskej Bystrici, 1984 – 1985 na Vysokej vojenskej leteckej škole SNP v Košiciach odbor pilot – nadzvuk, no po autohavárii bol vyradený z pilotného výcviku. V 1987 – 1993 študoval na Filozofickej fakulte UPJŠ v Prešove (VaVD) a žurnalistiku na Filozofickej fakulte Univerzity Komenského v Bratislave, kde 1993 promoval na katedre žurnalistiky.

V rokoch 1986 – 1987 bol vojak z povolania v Prešove, od roku 1987 pracoval ako redaktor podnikových novín v Košiciach, v Prešove, v rokoch 1987 – 1991 redaktor Hlavnej redakcie Televíznych novín STV v Bratislave a aj Čs. televízie v Prahe (Kavčí Hory) a od roku 1991 bol redaktorom viacerých periodík (Zmena, denník Smena a Smena na nedeľu). Pracoval aj ako lietajúci reportér pre vtedy populárne Rádio Rock FM (1991-1992), bol redaktorom týždenníka Slobodný piatok (1992) a pracoval pre Český rozhlas v Prahe pre redakciu Rádiofórum (1992). Potom pracoval v TASR a v Hospodárskych novinách (1993).

V rokoch 1994 – 1995 bol riaditeľom odboru verejnej mienky a hovorcom HZDS, v rokoch 1995 – 1996 hovorcom Ministerstva dopravy, pôšt a telekomunikácií SR, redaktorom Literárneho týždenníka, v roku 1997 pracoval ako zástupca šéfredaktora týždenníka Extra, od roku 1997 bol redaktorom denníka Slovenská republika a od roku 1999 Nový deň v Bratislave.

Potom bol asistentom poslanca NR SR, živnostníkom, autorom na voľnej nohe a poberal štipendium Literárneho fondu SR. Od roku 2006 pôsobil na Ministerstve pôdohospodárstva SR aj v pozícii hovorcu. V roku 2007 bol pri ustanovení Európskeho parlamentu Rómov, ktorý viedol na prvom rokovaní ako hovorca a moderátor. V časoch zamestnania v STV moderoval spravodajské relácie a priame prenosy, neskôr (v roku 1997) reláciu Silná káva a v roku 2007 duchovnú reláciu Sféry dôverné. Pôsobil ako člen Rady Slovenského rozhlasu (2010). Od roku 2013 pracoval na publicite slovenských eurofondov (ROP, IROP), kde bol vyhodnotený v rámci EK v Bruseli ako najlepšia publicita zo všetkých operačných programov v celej EÚ za rok 2016. Od roku 2021 online redaktor RTVS. Vo Večerných reflexiách s moderátorkou Jankou Bleyovou zhrnul svoje životné poznatky na Rádiu Regina 14. júna 2022: https://www.rtvs.sk/radio/archiv/1692/1822863 *** a 1. mája 2022 Rádio Devín odvysielalo o jeho živote a tvorbe literárno - dramatické pásmo: https://www.rtvs.sk/radio/archiv/11262/1794182 ***

Tvorba 
Ako prozaik debutoval románom z vojenského prostredia Sme samý lepší chlap, v ktorom sa zaoberal otázkami etiky a na pozadí totalitného režimu spochybnil zmysel existencie armády. Je tiež autorom noviel Paľko Hrchov, ktorej ústredná novela bola publikovaná a preložená do francúzštiny, a románu s filozofickým až mystickým charakterom s ústrednou myšlienkou hľadania slobodnej vôle a konania jednotlivca Najvyšší a najnižší.

Venuje sa aj poézii, prvé básne publikoval časopisecky a v zborníkoch (Jarný súzvuk, Dotyky, Krajská knižnica Košice), knižne vydal viacero zbierok s občianskou, ale aj mystickou a kresťanskou lyrikou.

V oblasti publicistiky je okrem knižných súborov časť aktivít známa aj z autorových komentárov. Počas práce v Československej televízii dve jeho reportáže prevzala CNN (Animácia činnosti srdca 1989 a Požiarnické auto 1989) a súbor reportáži britská BBC.

V roku 1998 získal medailu ministra obrany III. stupňa na návrh slovenských vojenských letcov za zvláštne zásluhy o slovenské vojenské letectvo. V roku 2004 vyhral prvé miesto v celoslovenskej literárnej súťaži Braneckého Trenčín v kategórii próza dospelých za text Kristus. V roku 2007 sa stal v Česku laureátom literárnej súťaže knižnice v Plzni. V roku 2008 dostal ocenenie Mestskej knižnice v Čelákoviciach pri Prahe za poéziu. V roku 2009 dostal cenu mimoriadnej prvej jarnej kvetiny v poetickej súťaži Cesta, literárny server www.pismak.cz a prvé miesto v poetickej súťaži Snenie, druhú cenu v poetickej súťaži Strom, prvú cenu v poetickej súťaži Krasohľad a Kolotoč, druhú cenu v poetickej súťaži Jaro a tretiu cenu v poetickej súťaži Hranice síl. Na 7. festivale Literárna Vysočina v českej Chotěboři v roku 2009 získal hlavnú cenu Quo vadis za rukopis nevydanej knihy próz Mäkké "F". Víťaz literárnej súťaže Adrenalín s fejtónom Záletník. V roku 2009 získal v českej poetickej súťaži Doznievanie leta 3. miesto a súčasne cenu poroty. Nakoniec rok 2009 uzavrel prvým miestom v poetickej súťaži Vianočná. V českej poetickej súťaži na shakespearovskú tému Byť či nebyť vyhral prvú cenu vo februári 2010. Začiatkom marca 2010 vyhral českú poetickú súťaž s básňou Veční vo svete viet.

V roku 2004 jeho zbierku poézie Záhady duševnej záhrady zaradili v Moskve do zbierkových fondov Múzea Konstantina Paustovského a o jeho diele informoval ruský literárny časopis Svet Paustovského (2005). V roku 2004 získal štipendium Literárneho fondu na román Hrom. V rokoch 2004 – 2005 pripravil unikátny projekt rozhlasových poviedok na každý deň v roku, teda v počte 366 poviedok – Príbehy mena (súčasne aj na www.exil.sk), ktoré napísal, a boli vysielané v rádiu Lumen. V rovnakom rádiu Lumen mu v rokoch 2005 – 2007 vysielali ďalší jedinečný projekt Svätí pre súčasnosť, ktorý spočíval v tom, že každý deň v priebehu celého roka pripravil jeden životopis svätého, ktorý mal práve sviatok.

Pripravil viacero dokumentárnych filmov, z ktorých k najznámejším patrí protivojnová poéma Tisíc malých princov (1992), nakrútená v čase vojny v krajinách bývalej Juhoslávie o deťoch vo vojnových konfliktoch. Tento film bol prezentovaný v nesúťažnej časti bratislavského festivalu Fórum v roku 1992 a opakovane vysielaný v ČSTV v Prahe na okruhu F1, potom v STV a VTV. K ďalším známym filmom patrí Gróf strateného času (1992) v hlavnej úlohe s Dušanom Jamrichom o záhade bojnického oltára, či Astronaut kazateľ (1990) o Jamesovi Irwinovi a jeho ceste na Mesiac v rámci projektu Apollo. Počas práce v STV jeho reportáže Animácia činnosti srdca o jedinečnom výskume prof. Ivana Hulína (1989) a reportáž o unikátnom hasičskom aute bratislavských hasičov (1989) vysielala CNN a rovnako BBC. Následne jeho sériu reportáži z výskumných slovenských ústavov (1989 – 1990) vysielala BBC. 

Pre Slovenský rozhlas pripravil scenáre dramatických literárnych pásiem, k najznámejším patrí Londonov raj (1998) o Jackovi Londonovi, či Mág reality (1997) o americkom spisovateľovi Philipovi K. Dickovi, súbor scenárov dramatizácii o slovenských autoroch a to: Peter Jaroš (2021), Bystrík Šikula, Ľuboš Jurík, Roman Brat, Tatiana Jaglová, Zuzana Cigánová, Milan Zelinka, Dušan Mikolaj (všetky 2022). Dušan Taragel, Zuzana Kuglerová, Denisa Fulmeková, Hana Košková, MIlan Zelinka, Miroslav Musil, Lucia Satinská, Ján Štrasser (všetky 2023).

DIELO:

Podcasty
 Príbehy nielen z inej hviezdy - https://www.rtvs.sk/radio/archiv/11262/2044841

 Večerné reflexie - https://www.rtvs.sk/radio/archiv/1692/1822863
 Ars litera - https://www.rtvs.sk/radio/archiv/11442/1859347
 Pasca - https://www.rtvs.sk/radio/archiv/11262/1692453
 Čertová svadba - https://www.rtvs.sk/radio/archiv/11262/1994242
 Kvet medzi priepasťami - https://www.rtvs.sk/radio/archiv/11262/2129833
 Jedným vrzom - https://www.rtvs.sk/radio/archiv/11262/2024100
 Vytvor čo sme ťa neučili - https://www.rtvs.sk/radio/archiv/11262/2002135
 Rozhovor s mlčaním - https://www.rtvs.sk/radio/archiv/11262/2149616

Film
 (1989) – Animácia činnosti srdca, scenár k dokumentárnemu filmu o práci prof. Ivana Hulína
 (1990) – Astronaut – kazateľ, dokumentárny film o Jamesovi Irwinovi
 (1992) – Tisíc malých princov, filmová protivojnová poéma
 (1992) – Gróf strateného času, hraný dokument. film v hlavnej úlohe Dušan Jamrich
 (2010) – Vojak bez zbrane, hraný dokument. film, réžia Ján Háber, účinkovanie a spoluautor námetu - (premiéra v STV 28. 8. 2012)

Próza
 1995 – Sme samí lepší chlap,  román
 1995 – ...ani prvý ani posledný..., publicistika
 1996 – Paľko Hrchov,  zbierka poviedok
 1997 – Reportážna inventúra, publicistika
 1999 – Najvyšší a najnižší, román
 2004 – "O", kniha poviedok
 2009 – Oskár ide do neba, román
 2010 – Mäkké F, román
 2012 – Štefánik po pristátí zastrelený?, publicistika
 2013 – Kristus, novela
 2017 - Kričiace kamene, román
 2018 - Úsmevy z pekla, román
 2020 - Exhumujme Štefánika!, publicistika
 2021 - Pribehy nielen z inej hviezdy / zbierka poviedok tu je viac Rádio Devín premiéra 1. 5. 2022 a repríza 30. 4. 2023: https://www.rtvs.sk/radio/archiv/11262/2044841 ; podcast: https://podcastaddict.com/episode/http%3A%2F%2Fradio-arch-pp.stv.livebox.sk%2Fa520%2F00%2F0036%2F003669%2F00366977-1.mp3&podcastId=2414238 *
 radio-arch-pp.stv.livebox.sk/a520/00/0036/003669/00366977-1.mp3?from=PodcastAddict
 2022 - Úsměvy z pekla, román vydaný v preklade v češtine (Praha)
 2023 - Skutky vracajú úder, román (Praha)
 2023 - Timrava je divoká, čierna voda (...šír lásku, ty kompót...), zbierka poviedok

Poézia
 1998 – Pokoj rezbára, zbierka poézie
 2001 – Egotikon, zbierka poézie
 2003 – Záhady duševnej záhrady, zbierka poézie
 2005 – Intimity, zbierka poézie
 2007 – Dva tóny, zbierka poézie
 2008 – Štvrťstoročie lásky", zbierka poézie – ľúbostnej venovanej manželke s básničkami na každý deň
 2008 – Voňavé milovanie", zbierka intímnej poézie
 2009 – Sto plus jedna láska, zbierka poézie
 2011 – Popísané páperie, zbierka poézie
 2011 – Spovede z dymu, zbierka poézie
 2012 – Po rebríku do neba, zbierka poézie
 2013 – Skameniem, zbierka poézie
 2014 – Babylonská si láska, zbierka poézie
 2015 - Mám malý kúsok raja slabých, zbierka poézie
 2015 - Zmením ak sa teším, zbierka poézie
 2016 - Administrátor hry len miluje, zbierka poézie
 2016 - Ariadnin dážď nesie absurdity, zbierka poéziee
 2017 - Duši v pravej chvíli, zbierka poézie
 2018 - Smerovník žmýka pyžamu, zbierka poézie
 2019 - Sovie hniezdo pokoja, zbierka poézie
2021 - Stále bežím domov, zbierka poézie

Zborníky
 1972 - 1978 - Plameň, Košice 
 1986 - Jarný súzvuk, Krajská knižnica Košice
 1987 - Záchvevy, Krajská knižnica Košice
 1990 – Sláva životu, zostavovateľ Gustáv Hupka, Obzor, Bratislava
 2001 - Slovensko v roku 2001, Matica slovenská, zostavovateľ Roman Michelko
 2005 - 2009 - Almanach Nitra, zostavovateľ prof. Andrej Červeňák
 2010 – Košická čítanka – literárne potulky mestom Košice (3), zostavovateľ Milan Kolcun
 2011 – Nula – spoločná zbierka poézie siedmich autorov, zostavovatelia Marcel Páleš a Peter Papšo
 2014 - Ladislav Ťažký kaliber slovenskej literatúry, zborník, zostavovateľ Peter Korec
 2016 - Európa lesom, zborník, zostavovateľ Tatiana Figurová, Lesy SR š. p.
 2016 - Alexander Dubček Osobnosť Slovenska, zborník, zostavovateľ Peter Korec, GEORG, Žilina
 2016 - Ladislav Ťažký Osobnosť Slovenska, zborník, zostavovateľ Peter Korec, GEORG, Žilina
 2016 - Poézia haiku, zostavovateľ Ivan Čipčala, PF ART, Kežmarok
 2018 - Básnici 2018, zborník Spolku slovenských spisovateľov, Bratislava
 2021 - Trinásť mužov Dvadsať žien, antológia Pars Artem
 2022 - Topoľčianky, zborník, zostavovateľ Peter Korec, GEORG, Žilina
 2023 - Antológia svetových básnikov (Hyperpoem project) zapísaná do Guinessovej knihy rekordov v počte spoluatorov s číslom 1653 vydanej v USA

Dramatická tvorba

 1982/1983 - komparz v seriáli Povstalecká história (réžia Andrej Lettrich) postavy: anglo - americká misia, francúzsky dobrovoľník, slovenský gazda, vysokoškolský dobrovoľník na stráži Goliana s R. Brzobohatým
 1989 - animovaný seriál vysielaný v ČSTV - STV Bratislava, námet, scenár, réžia 7 dielov
 1989 - hraný seriál vysielaný v ČSTV - STV Bratislava s Mirom Nogom v hlavnej úlohe a s bratmi Tomášom a Lukášom Zednikovičovcami, scenár a réžia 7 dielov
 1997 - Mág reality - rozhlasová hra o P. K. Dickovi, Slovenský rozhlas, Bratislava, 30 min.
 1998 - Londonov raj - rozhlasová hra o J. Londonovi, Slovenský rozhlas, Bratislava, 60 min. 
 2004/2005 - Príbehy mena, cyklus rozhlasových poviedok na každý deň v roku, 366 dielov, rádio Lumen, Banská Bystrica
 2006/2007 – Svätí pre súčasnosť, rozhlasový cyklus životopisov svätcov na každý deň v roku 366 dielov, rádio Lumen, Banská Bystrica
 2012 - Vannius kontra slovanský Panteón - libreto k opere, hudba Miloslav Mojžiš (DH, o. z.)
 2012 - Kráľovná chudoby sv. Alžbeta - libreto k opere, hudba Miloslav Mojžiš (DH, o. z.)
 2012 - Liszt a sv. Cyril a Metod - libreto k opere, hudba Miloslav Mojžiš (DH, o. z.)
 2013 - Šimšilijum - rozprávkový muzikál na motíve Pavla Dobšinského a i. autorov, hudba Miloslav Mojžiš (DH, o. z.)
 2021 - Peter Jaroš: Pasca - rozhlasový scenár o diele Petra Jaroša, Rádio Devín, RTVS, premiéra 28. 11. 2021: https://www.rtvs.sk/radio/archiv/11262/1692453
 2022 - Ľuboš Jurík: Sami na tomto svete - slovenský erotikon -  rozhlasový scenár o diele Ľuboša Juríka, Rádio Devín, RTVS
 2022 - Milan Zelinka: Neblahé skutočnosti - rozhlasový scenár o diele Milana Zelinku, Rádio Devín, RTVS, premiéra 19. 3. 2023: https://www.rtvs.sk/radio/archiv/11262/2014247 
 2022 - Roman Brat: Štyria jazdci - rozhlasový scenár o diele Romana Brata, Rádio Devín, RTVS, premiéra 18. 12. 2022: https://www.rtvs.sk/radio/archiv/11262
 2022 - Tatiana Jaglová: Čertova svadba - rozhlasový scenár o diele Tatiany Jaglovej, Rádio Devín, RTVS: premiéra 5. 2. 2023, https://www.rtvs.sk/radio/archiv/11262/1994242
 2022 - Dušan Mikolaj: Vytvor, čo sme ťa neučili - rozhlasový scenár o diele Dušana Mikolaja, Rádio Devín, RTVS, premiéra 26. 2. 2023: https://www.rtvs.sk/radio/archiv/11262/2002135 
 2022 - Zuzana Cigánová: Jedným vrzom - rozhlasový scenár o diele Zuzany Cigánovej, Rádio Devín, RTVS, premiéra 2. 4. 2023: https://www.rtvs.sk/radio/archiv/11262/2024100 
 2022 - Bystrík Šikula: Kvet medzi priepasťami - rozhlasový scenár o diele Bystríka Šikulu, Rádio Devín, RTVS, premiéra 8. 1. 2023: https://www.rtvs.sk/radio/archiv/11262/1969618   
 2023 - Zuzana Kuglerová: Veľká kniha keltských povestí - rozhlasový scenár o diele Zuzany Kuglerovej, Rádio Devín, RTVS
 2023 - Miroslav Musil: Štefánik - Mon Amour - rozhlasový scenár o diele Miroslava Musila, Rádio Devín, RTVS
 2023 - Milan Zelinka: Slzy bieleho úhora - rozhlasový scenár o diele Milana Zelinku, Rádio Devín, RTVS
 2023 - Lucia Satinská: Milý Tato Listy z tohto sveta - rozhlasový scenár o diele Lucie Molnár Satinskej, Rádio Devín, RTVS
 2023 - Denisa Fulmeková: Úzkosť - rozhlasový scenár o diele Denisy Fulmekovej, Rádio Devín, RTVS
 2023 - Hana Košková: Rozhovor s mlčaním - rozhlasový scenár o diele Hany Koškovej, Rádio Devín, RTVS, premiéra 1. 10. 2023:https://www.rtvs.sk/radio/archiv/11262/2149616
 2023 - Ján Štrasser: Tvár v zrkadle - rozhlasový scenár o diele Jána Štrassera, Rádio Devín, RTVS
 2023 - Dušan Taragel: Mafiánske balady - rozhlasový scenár o diele Dušana Taragela, Rádio Devín, RTVS

Literatúra

Ocenenia 
 1998 medaila ministra obrany III. stupňa na návrh slovenských vojenských letcov za zvláštne zásluhy o slovenské vojenské letectvo
 2004 prvé miesto v celoslovenskej literárnej súťaži Braneckého Trenčín, kategória próza dospelých, za text Kristus
 2007 laureát literárnej súťaže knižnice v Plzni, Česko
 2008 ocenenie Mestskej knižnice v Čelákoviciach pri Prahe
za poéziu
 2009 prvá cena v čitateľskej súťaži českého literárneho serveru www.pismak.cz s básňou na tému Snenie
 2009 cena mimoriadnej prvej jarnej kvetiny v poetickej súťaži Cesta, literárny server www.pismak.cz
 2009 druhá cena v čitateľskej súťaži českého literárneho serveru www.pismak.cz v poetickej súťaži Strom
 2009 prvé miesto v poézii v čitateľskej súťaži Kolotoč
 2009 druhé miesto v poézii v čitateľskej súťaži Jaro
 2009 tretie miesto v poézii v súťaži Hranice síl
 2009 hlavná cena 7. ročníka českého festivalu Literární Vysočina Chotěboř/Praha 2009 pohára Quo vadis za rukopis Mäkké "F"
 2009 prvá cena v poézii v súťaži Krasohľad
 2009 víťaz literárnej súťaže Adrenalín s fejtónom Záletník
 2009 prvá cena v súťaži Medzi nami blogu denníka Pravda www.netsity.sk v poézii
2009 prvé miesto v poetickej súťaži Miesto, kde sa rad vraciaš
 2009 3. miesto v poetickej súťaži Doznievanie leta a zároveň cenu poroty
 2009 2. miesto v poetickej súťaži Keď nemôžem v noci spať
 2009 prvé miesto v poetickej súťaži Vianočná
 2010 prvé miesto v poetickej súťaži na shakespearovskú tému Byť, či nebyť
 2010 víťaz českej poetickej súťaže s básňou Veční vo svete viet
 2010 cena poroty v poetickej súťaži za báseň Zabudnutá vločka tela
 2010 cena poroty v poetickej súťaži Za čím nebežím
 2010 prvá cena v poetickej súťaži Vietor vo vlasoch
 2010 – tretie miesto v poetickej súťaži Snehová vločka s básňou Si biela vločka
 2011 – druhé miesto v poetickej súťaži v Česku na tému miesto pre... za báseň Dlane
 2011 – druhé miesto v poetickej súťaži Klubu Romantik s básňou Január perie mraky v ľadových korytách hôr
 2011 prvé miesto v poetickej súťaži s básňou Barbar a Dutinky
 2011 prvé miesto v českej poetickej súťaži Stratený kľúč s básňou Kľúč od duše sa vždy stráca
 2011 druhé miesto v českej poetickej súťaži Za vrátkami hlas Kryla
 2011 víťaz denníka Pravda v súťaži blogov s poéziou a 370 básňami
 2012 držiteľ čestného titulu TOP autor medzinárodného poetického festivalu Po stranách Moravy za rok 2012
 2022 držiteľ Plaketa storočnice Gabriela Zelenaya 1922-2022

Zdroje 

 Slovník slovenských spisovateľov 20. storočia
 Malý lexikón slovenských spisovateľov
 Školský lexikón slovenských spisovateľov
 Túry do literatúry (Jaroslav Rezník)
 Psí víno – český trojmesačník – časopis pro současnou poezii, s. 19 – 21, březen 2009
 Yann Gayet: L´Action Francaise – parížsky týždenník, Francúzsko, 1 – 14 apríl, 1999
 Roman Mistrík: Literárny týždenník číslo 21 – 22/2007, 30. mája, s.13
 Libuša Vikorová: Dotyky č. 1/2005
 Svet Paustovského č. 23/2005, Moskva, Rusko, s. 147
 E. Beracková-Králiková: Večerník, 24. 2. 2000
 Andrej Maťašík: Nový deň, 6. 3. 2000
 Milan Lasica: Nepotrebujem zaháňať smútok: Pozitivní noviny › Stanislav Háber: Milan Lasica - Nepotrebujem zaháňať smútok (pozitivni-noviny.cz): https://www.pozitivni-noviny.cz/cz/clanek-2006121232
 vianocesk.szm.com/Habroveanjelskesrdce.htm - Vianoce (szm.com)
 prof. Andrej Červeňák, DrSc. (autor je literárny kritik, univerzitný profesor a doktor svetovej literatúry na Univerzite Konštantína Filozofa v Nitre): Literárny týždenník, číslo 3., 17. január 2000
 IRENEY BALÁŽ (kritik a tajomník PEN klubu na Slovensku): Literárny týždenník 21. októbra 1999, s. 9
 prof. Andrej Červeňák, DrSc. (autor je literárny kritik, univerzitný profesor a doktor svetovej literatúry na Univerzite Konštantína Filozofa v Nitre): Literárny týždenník, 27. februára 1997, s. 6
 Maroš Bančej (kritik, básnik, publicista): Dotyky číslo 6/1995, s. 43
 viaceré citácie v zahraničných médiách, rozhovor v Chorvátskej televízii v relácii Jedemo na sjever (2005), Times (1995), Los Angeles Times (1995), Financial times (opakovane 90-te roky).
 Anna ANDELOVÁ, Slovenské národné noviny, 9. februára 2010, s. 2. 
 Jana Šimulčíková, (spisovateľka): Literárny týždenník; 20. 10. 2010, č. 35 – 36, s. 12: 
 Michal Rašo: Evanjelický posol spod Tatier; 15. 8. 2012, č. 33, ročník 102, s. 10
https://jozefjavurek.blog.sme.sk/c/492897/usmevy-z-pekla.html
http://zajtrajsienoviny.sk/2019/02/na-pamiatku-hrdinovi/  - Alena Štrompová o románe Úsmevy z pekla
https://literarnytyzdennik.sk/usmevy-z-pekla/
https://snn.sk/news/chciet-byt-dobry-a-byt-dobry-su-dve-rozlicne-veci/
https://www.spolok-slovenskych-spisovatelov.sk/products/stanislav-haber-administrator-hry-len-miluje/
Renáta Montmartre Bogdáni, Poézia pozitívneho posolstva:Literarny tyzdennik, 28.4. 2021, cis. 15-16/2021, roc. XXXIV., str. 21: https://www.literarny-tyzdennik.sk/products/literarny-tyzdennik-15-16-2021/
 Jaglová Tatiana: Kód ľudského osudu Háber Stanislav:Príbehy nielen z inej hviezdy. Bratislava: Pars Artem, 1. vyd., 2021, 193 s., ISBN 987-80-89939-27-5 ; https://www.literarny-tyzdennik.sk/products/literarny-tyzdennik-31-32-2021/
 Peter Jaroš: Pasca - Rádio Devín RTVS: scenár: Stanislav Háber, 28. 11. 2021: https://www.rtvs.sk/radio/archiv/11262/1692453
 Rádio Devín RTVS 1. mája 2022 sekcia próza: Stanislav Háber - Príbehy nielen z inej hviezdy: https://www.rtvs.sk/radio/archiv/11262/1794182
 Rádio Regina Západ, 14. 6. 2022 Bratislava, Večerné reflexie s moderátorkou Jankou Bleyovou:  https://www.rtvs.sk/radio/archiv/1692/1822863
 Rádio Devín, 5. 8. 2022 Bratislava, Ars litera s moderátorom Borisom Brendzom: https://www.rtvs.sk/radio/archiv/11442/1859347

Referencie

Externé odkazy 
 
 http://www.osobnosti.sk/index.php?os=zivotopis&ID=59365
 http://www.books.sk/writer_card.jsp?id=51
 http://www.litcentrum.sk/16722

Slovenskí spisovatelia
Slovenskí básnici
Slovenskí novinári
Absolventi Filozofickej fakulty Univerzity Komenského v Bratislave
Osobnosti z Brezna